Φρειδερίκη της Βυρτεμβέργης

Η Φρειδερίκη (γερμ. Friederike von Württemberg, 27 Ιουλίου 1765 - 24 Νοεμβρίου 1785) από τον Οίκο της Βυρτεμβέργης ήταν κόρη του Δούκα της Βυρτεμβέργης και με τον γάμο της έγινε πριγκίπισσα του Σλέσβιχ-Χόλσταϊν-Γκόττορπ.

Βιογραφία
μικρογραφία|190px|Το μαυσωλείο προς τιμήν της Φρειδερίκης στο Κοιμητήριο της Αγ. Γερτρούδης του Όλντενμπουργκ.

Η Φρειδερίκη Ελισάβετ Αμαλία Αυγούστα ήταν η δεύτερη κόρη του Φρειδερίκου Β΄ Ευγένιου της Βυρτεμβέργης και της Φρειδερίκης των Χοεντσόλλερν, κόρης του Φρειδερίκου Γουλιέλμου του Βρανδεμβούργου-Σβετ.

Παντρεύτηκε τον Πέτρο, τότε Πρίγκιπα του Σλέσβιχ-Χόλσταϊν-Γκόττορπ. Το 1785 η Φρειδερίκη απεβίωσε μόλις 20 ετών λίγο μετά τον τοκετό του (νεκρού) τρίτου τέκνου της, από επιπλοκές του τοκετού«Württemberg, Friederike Elisabeth Amalie Auguste, Herzogin», γενεαλογία και σύντομη βιογραφία της Φρειδερίκης, ιστότοπος κρατιδιακού αρχείου Βάδης-Βυρτεμβέργης ή κατ' άλλες πηγές περίπου ένα μήνα μετά τον τοκετό από καρκίνο του μαστού«Friederike Elisabeth Amalie Auguste von Württemberg», γενεαλογικές και βιογραφικές πληροφορίες για τη Φρειδερίκη, ιστότοπος Geneanet. Ο θάνατός της στοίχισε πολύ στον σύζυγό της, ο οποίος φρόντισε να ανεγερθεί μαυσωλείο προς τιμήν της, του οποίου την ανέγερση, αλλά και τις διακοσμητικές λεπτομέρειες επέβλεπε προσωπικά και όπου μετά την αποπεράτωσή του μεταφέρθηκαν το 1790 τα λείψανά της.«Lappan sollte für Blick auf Mausoleum weichen», σύντομο ιστορικό του μαυσωλείου στο πλαίσιο ρεπορτάζ από την παρουσίαση το 2014 της εκτεταμένης συντήρησης (2012-13, κόστος 800.000€), ιστότοπος εφημερίδας "Nordwest Zeitung", 14 Μαρτίου 2014

Το 1823, πολλά χρόνια μετά τον θάνατό της, ο σύζυγός της Πέτρος διαδέχτηκε τον εξάδελφό του Πέτρο Φρειδερίκο Γουλιέλμο του Ολδεμβούργου ως Πέτρος Α΄ στο αξίωμα του Μεγάλου Δούκα του Ολδεμβούργου.

Οικογένεια
Παντρεύτηκε το 1781 τον Πέτρο Α΄ του Ολδεμβούργου και είχε τέκνα:
 Αύγουστος (1783 - 1853), Μέγας Δούκας του Ολδεμβούργου. Η κόρη του:
 Αμαλία (1818 - 1875), παντρεύτηκε τον Όθωνα, Βασιλιά της Ελλάδας.
 Γεώργιος (1784 - 1812), Δούκας του Ολδεμβούργου.

Πρόγονοι

Πηγές
 Lundy, Darryl. "The Peerage: Friederike Herzogin von Württemberg". Retrieved 16 December 2009.

 Παραπομπές 

Κατηγορία:Οίκος της Βυρτεμβέργης
Κατηγορία:Δούκισσες της Βυρτεμβέργης